**Ministru kabineta rīkojuma projekta „Par humānās palīdzības sniegšanu Irākā iekšēji pārvietotām personām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārlietu ministrijas nolikuma 4.2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Drošības situācija**Irākā strauji turpina pasliktināties drošības situācija. Pēc ANO datiem kopš 2014. gada sākuma ir gājuši bojā vismaz 6 tūkstoši cilvēku. Īpaši drošības stāvoklis ir saasinājies kopš 2013. gada rudens Sīrijas situācijas ietekmē, vienam no iepriekš ar *Al-Qaeda* saistītajiem Sīrijā karojošajiem grupējumiem „Islāma valsts Irākā un Levantē” (ISIL, arī ISIS) iegūstot arvien lielāku kontroli pār teritorijām centrālajā Irākā. Š.g. 29. jūnijā ISIL paziņoja par Islāma kalifāta (*Islamic State – IS*) izveidi to kontrolētajās teritorijās Irākā un Sīrijā. ISIL rīcībā ir aptuveni 10 - 20,000 kaujinieku un šis skaits turpina pieaugt. Ņemot vērā ISIL pieaugošo ietekmi, tajā arvien vairāk iesaistās ārvalstu kaujinieki, t.sk. no Eiropas. Pēc t.s. Islāma kalifāta pasludināšanas drošības situācija ir turpinājusi strauji pasliktināties, ISIL paplašinot vardarbību un teroristiskās aktivitātes, īpaši pret Irākas reliģiskajām un etniskajām minoritātēm – kristiešiem, jezīdiem, kurdiem u.c. Vienlaikus Irākas nacionālie drošības spēki cīņā pret ISIL nav bijuši pietiekami efektīvi. Apzinoties Irākas nacionālo drošības spēku nepietiekamo efektivitāti cīņā pret ISIL, starptautiskā sabiedrība ir paudusi gatavību sniegt atbalstu cīņā pret šo teroristisko organizāciju, un starptautiskā atbalsta koordināciju ir uzņēmušās ASV.Kopumā šiem starptautiskajiem centieniem ir pievienojušās jau gandrīz 50 pasaules valstis, tostarp arī Baltijas valstis. Valstu sniegtais atbalsts ir dažāda veida, gan sniedzot militāru atbalstu, gan piegādājot militāro tehniku, gan sniedzot arī humāno palīdzību vai cita veida atbalstu. Starp šīm valstīm, kas ir pievienojušās starptautiskajiem centieniem pret ISIL, ir arī reģiona valstis, tostarp, Ēģipte, Jordānija, Libāna, Katara, Saūda Arābija, Kuveita, Bahreina, Omāna un AAE.ISIL ir teroristiska organizācija, un uz to ir attiecināmas ANO Drošības padomes rezolūcijas 1267 (1999) un 1989 (2011), kas nosaka sankcijas pret šo teroristu organizāciju, un šīs sankcijas ir saistošas visām ANO dalībvalstīm, ieskaitot ES. Tāpat š.g. 24. septembrī ANO Drošības padomes sēdē tika pieņemta rezolūcija 2178, kas pieprasa no ANO dalībvalstīm novērst un apspiest vervēšanu ekstrēmistu kaujinieku grupējumiem, tostarp Irākā un Sīrijā, nodrošinot, ka atbilstoši nacionālajai likumdošanai tas tiktu atzīts par nopietnu kriminālnoziegumu.**Humanitārā situācija**Pēc ANO datiem kopumā Irākā ir aptuveni 1,8 miljoni iekšēji pārvietotās personas. Cilvēki ir pārvietoti vairāk nekā 1700 vietās. Visvairāk iekšēji pārvietotās personas atrodas Dohukas, Anbāras, Nīnives, Saladīnas, Dijālas un Kirkūkas provincēs. Lielākā daļa no iekšēji pārvietotām personām ir minoritātes - arābu sunnīti, kurdu jezīdi, šiītu turkmēņi, asīrieši un kristieši. Irākas civiliedzīvotāji ir spiesti pamest savas dzīvesvietas notiekošās vardarbības un drošības situācijas pasliktināšanas rezultātā. Šobrīd nav pietiekams finansējums, lai tiktu galā ar iekšēji pārvietoto personu izvietošanu. 420 000 personām šobrīd nav pajumtes, kā arī tuvojoties ziemas sezonai pieaug nepieciešamība pēc apmetnēm un telpām, kas ir piemērotas aukstajiem laikapstākļiem. Tāpat trūkst pārtikas, medicīnas un nepārtikas preces.Jūnija sākumā saistībā ar notikumiem Mosulā Eiropas Komisija (EK) piešķīra papildus 5 miljonus eiro. Saistībā ar situācijas pasliktināšanos Irākas ziemeļos augusta sākumā EK palielināja humāno palīdzību vēl par papildus 5 miljoniem eiro (2014.g.- kopā 17 miljoni eiro). 14. augustā Irākā tika aktivizēta Eiropas Savienības civilās aizsardzības mehānisma darbība, kas palīdz nogādāt ES un ES dalībvalstu humāno palīdzību Irākā. ES dalībvalstis (tai skaitā Austrija, Čehija, Dānija, Kipra, Francija, Itālija, Zviedrija, Lielbritānija, Vācija, Nīderlande, Ungārija, Somija, Luksemburga, Polija, Portugāle, Spānija) ir sniegušas Irākai humāno palīdzību 62.9 miljonu eiro vērtībā.20. augustā ANO Augstā komisāra bēgļu jautājumos birojs (UNHCR) uzsāka ārkārtas humānās palīdzības misiju Irākā (papildus jau esošajai misijai), lai palīdzētu iekšēji pārvietotām personām. ANO šobrīd nav pieejams pietiekams finansējums, tādēļ aicina ES iesaistīties krīzes risināšanā Irākā. Humāno palīdzību sniedz Saūda Arābija (500 milj. USD), ASV (126,8 milj. USD), Lielbritānija (46,5 milj. USD), Kuveita (25 milj. USD), Kanāda (22,8 milj. USD), Zviedrija (18,3 milj. USD), Japāna (17,5 milj. USD), Norvēģija (14,6 milj. USD), Šveice (11,5 mil. USD), Vācija (8,8 mil. USD), Dānija (8,3 milj. USD), Apvienotie Arābu Emirāti (8,2 milj. USD), Austrālija (4,8 milj. USD), Itālija (4,7 milj USD), Turcija (2,3 milj. USD), Katara (2 milj. USD), Austrija (1,5 milj. USD), Francija (1 milj. USD), Īrija (889 tūkst. USD), Spānija (737 tūkst. USD), Somija (679 tūkst. USD), Jaunzēlande (422 tūkst. USD), Luksemburga (410 tūkst. USD), Čehija (290 tūkst. USD), Dienvidkoreja (200 tūkst. USD), Ungārija (97 tūkst. USD), Igaunija (92 tūkst. USD), Polija (32 tūkst. USD) un citas valstis. Šobrīd, lai novērstu humanitāro katastrofu Irākā, darbu koordinē un palīdzību sniedz vairākas ANO aģentūras, piemēram, ANO Augstā komisāra bēgļu jautājumos birojs (UNHCR), ANO Humanitāro lietu koordinācijas birojs (OCHA), ANO Pasaules pārtikas programma (WFP), ANO Starptautiskais Bērnu fonds (UNICEF), Pasaules Veselības organizācija (WHO), ANO Iedzīvotāju fonds (UNFPA), ANO Attīstības programma (UNDP), ANO Iedzīvotāju apmešanās programma (UN-HABITAT), ANO Projektu pakalpojumu birojs (UNOPS), kā arī Starptautiskā Sarkanā Krusta Komiteja (ICRC), u.c. starptautiskās organizācijas. 2014. gada 15. augustā ES Ārlietu Padomes sanāksmē pieņemtajos un Latvijas atbalstītajos Padomes secinājumos par Irāku tika paustas bažas par drošības un humanitārās situācijas pasliktināšanos Irākā. Tāpat tika atzīmēta ES un ES dalībvalstu solidaritāte, sniedzot humāno palīdzību Irākā un atzīmējot, ka tāds atbalsts ir nepieciešams arī turpmāk. Atbalsts Irākai drošības un humanitārās situācijas uzlabošanā tika uzsvērts arī 2014. gada 30. augusta Eiropadomes secinājumos.ES ietvaros esam vienojušies par kopīgu nostāju Irākas humanitārās krīzes jautājumā. 22. septembrī Latvija pievienojās ASV koordinētajai starptautiskajai koalīcijai cīņā pret „Islāma valsts Irākā un Levantē” (ISIL), lai uzlabotu drošības un humanitāro situāciju Irākā. Ņemot vērā aktuālo katastrofālo humanitāro situāciju Irākā, Latvijai būtu jāapliecina solidaritāte kopīgo stabilizācijas centienu īstenošanā, veicot iemaksu 50 000 EUR apmērā Apvienoto Nāciju Augstā komisāra bēgļu jautājumos biroja (*Office of the United Nations High Commissioner for Refugees - UNHCR*) palīdzības fondā.Rīkojuma projekts „Par humānās palīdzības sniegšanu Irākā iekšēji pārvietotām personām” paredz atbalstīt palīdzības sniegšanu Irākā iekšēji pārvietotām personām. Rīkojuma projekta īstenošana 2014. gadā tiks nodrošināta Ārlietu ministrijas esošo valsts budžeta līdzekļu ietvaros no valsts budžeta programmas 02.00.00 “Iemaksas starptautiskajās organizācijās” paredzētajiem līdzekļiem. |
| 3. | Projekta izstrādē iesaistītās institūcijas | Ārlietu ministrija. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014**  | Turpmākie trīs gadi (eiro) |
|  **2015** |  **2016** |  **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošana 2014. gadā tiks nodrošināta Ārlietu ministrijas esošo valsts budžeta līdzekļu ietvaros no valsts budžeta programmas 02.00.00 “Iemaksas starptautiskajās organizācijās” paredzētajiem līdzekļiem. Ņemot vērā precizēto prognozi par veicamo iemaksu apmēru un valūtas kursu svārstību ietekmi, ir izveidojusies ekonomija 10.Eiropas Attīstības fonda iemaksu budžetā. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināms. |
| 3. | Cita informācija | Nav |

Anotācijas  II, IV, V un VI sadaļa – nav attiecināms.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

01.10.2014. 10:21

1337

Dina Bērziņa

Āzijas, Āfrikas un Okeānijas valstu nodaļas vecākā referente

67016277, dina.berzina@mfa.gov.lv